九日同胡子遠携三子以重陽能插菊花無分韻
作者：李石
朝代：宋

paragraphs: 去年萬里客，仰看秋雲孤。
今年返南畝，頗復懷西湖。
今日果何日，淑氣天四隅。
憑高送遠目，風景未覺殊。
試問先生菊，何如朝士萸。
莫作去來想，渺渺同一區。
久客負隣里，置酒煩招呼。
起登舍畔山，山色定有無。
澹烟與晴日，醉眼相模糊。
我老腰脚頑，健倒須兒扶。